Ankerveien
Store norske leksikon,Geografi,Norges geografi,Viken,Bærum
Ankerveien er et tidligere veianlegg i Oslo og Bærum, som i dag er turvei i Bærumsmarka og Nordmarka.
Ankerveien ble anlagt av generalveiintendant Peder Anker i 1791–1793 fra Maridalshammeren til Fossum Bruk sør for Bogstadvannet og videre over Grini og Steinsskogen til Bærums Verk i Lommedalen. Senere bygde Akershus stift veien videre mot vest over Krokskogen til Sundvollen og mot nordøst til Hakadals Verk (Greveveien).For sin tid var Ankerveien eksepsjonelt godt bygd, og den er ennå i bruk som turvei i Oslomarka. Turveien går mellom Hammeren i Maridalen forbi Nedre Blanksjø, videre turvei på sørsiden av Sognsvann vestover opp forbi Båntjern til området ovenfor Vettakollen stasjon, og mellom Haga og Stein i Bærum. Les mer i Store norske leksikon Oslo Bærum Peder Anker Fossum Bruk Bærums Verk Hakadals Verk Bærumsmarka Nordmarka